CELEX: 31984R3401
Language: el
Date: 1984-12-03 00:00:00
Title: Κανονισμός (ΕΟΚ) αριθ. 3401/84 της Επιτροπής της 3ης Δεκεμβρίου 1984 για τροποποίηση του κανονισμού αριθ. 80/63/ΕΟΚ σχετικά με τον έλεγχο της ποιότητας των εισαγόμενων οπωροκηπευτικών προέλευσης τρίτων χωρών

Avis juridique important

|

31984R3401

Κανονισμός (ΕΟΚ) αριθ. 3401/84 της Επιτροπής της 3ης Δεκεμβρίου 1984 για τροποποίηση του κανονισμού αριθ. 80/63/ΕΟΚ σχετικά με τον έλεγχο της ποιότητας των εισαγόμενων οπωροκηπευτικών προέλευσης τρίτων χωρών  

Επίσημη Εφημερίδα αριθ. L 314 της 04/12/1984 σ. 0016 - 0016 Ισπανική ειδική έκδοση: Κεφάλαιο 03 τόμος 32 σ. 0218  Πορτογαλική ειδική έκδοση : Κεφάλαιο 03 τόμος 32 σ. 0218 

***** ΚΑΝΟΝΙΣΜΟΣ (ΕΟΚ) αριθ. 3401/84 ΤΗΣ ΕΠΙΤΡΟΠΗΣ  της 3ης Δεκεμβρίου 1984  για τροποποίηση του κανονισμού αριθ. 80/63/ΕΟΚ σχετικά με τον έλεγχο της ποιότητας των εισαγόμενων οπωροκηπευτικών προέλευσης τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1982 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (2), και ιδίως το άρθρο 11,  Εκτιμώντας:  ότι ο κανονισμός αριθ. 80/63/ΕΟΚ της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2164/84 (4), προβλέπει, στο άρθρο 6, ότι τα κράτη μέλη πρέπει να ανακοινώνουν, κάθε μήνα, στην Επιτροπή τις περιπτώσεις μη αποδοχής κατά την εισαγωγή οπωροκηπευτικών·  ότι η μηνιαία αυτή πληροφόρηση απαιτεί σημαντική εργασία διοικητικής φύσης για ορισμένα κράτη μέλη· ότι δεν υπάρχει ιδιαίτερος λόγος να πραγματοποιούνται οι ανακοινώσεις αυτές σε τόσο τακτικά διαστήματα και ότι θα μπορούσε να πραγματοποιείται ανακοίνωση επί τριμηνιαίας βάσης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 1 του άρθρου 6 του κανονισμού αριθ. 80/63/ΕΟΚ αντικαθίσταται από το ακόλουθο κείμενο:  «1. Κάθε κράτος μέλος που πραγματοποιεί εισαγωγές κοινοποιεί στην Επιτροπή, κατά το μήνα που ακολουθεί το τέλος κάθε τριμήνου, τις περιπτώσεις μη αποδοχής κατά την εισαγωγή οι οποίες προέκυψαν κατά τη διάρκεια του παρελθόντος τριμήνου. Οι κοινοποιήσεις αυτές περιλαμβάνονται σε συγκεντρωτική κατάσταση στην οποία αναφέρονται τα κύρια ελαττώματα που διαπιστώθηκαν».  Άρθρο 2  Ο παρών κανονισμός αρχίζει να ισχύει την 1η Ιανουαρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Δεκεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 130 της 16. 5. 1984, σ. 1.  (3) ΕΕ αριθ. 121 της 3. 8. 1963, σ. 2137/63.  (4) ΕΕ αριθ. L 197 της 27. 7. 1984, σ. 31.